Samuel Onyeka Obi (ya mutu a ranar 3 ga watan Afrilun 2021) ɗan siyasan Najeriya ne kuma fasto. Ya kasance kakakin majalisar dokokin jihar Delta kuma tsohon mukaddashin gwamnan jihar Delta daga 2010 zuwa 2011. Ya zuwa rasuwarsa, ya kasance babban mai kula da cocin Oracle of God Ministry, Asaba, Jihar Delta. Obi ya fara siyasarsa a matsayin kansila, kafin ya zama shugaban karamar hukuma a jihar Delta . A lokacin wa'adin farko na tsohon gwamnan jihar Delta James Ibori, ya yi aiki a matsayin shugaban kwamitin gudanarwa na jaridar The Pointer Newspaper wacce mallakar gwamnatin jihar Delta ce. A shekarar 2003, ya tsaya takara kuma ya sami kujera a majalisar dokokin jihar Delta, mai wakiltar Ika ta Arewa maso Gabas kuma ya yi wa’adi uku wanda ya kare a 2015. A ranar 29 ga Yulin 2010, an zabe shi a matsayin kakakin majalisa na 10 na majalisar dokokin jihar Delta don maye gurbin kakaki na 9 Martin Okonta mai wakiltar mazabar Ika ta Kudu wanda Kotun daukaka kara ta cire shi a ranar 12 ga watan Mayu na shekarar 2010.